Lance Henriksen

Lance Henriksen (født 1940) er en amerikansk skuespiller, maler og keramiker.

Henriksen har spilt i filmer som Nærkontakt av tredje grad, Aliens, The Terminator og hadde hovedrollen som etterforskeren Frank Black i TV-serien Millennium.

 Bakgrunn 
 Bakgrunn og privatliv 
Henriksen ble født på Manhattan i New York i en fattig familie. Hans far var Jim Marino «James» Henriksen født i Tønsberg i 1910, en sjømann og bokser med tilnavnet «Icewater» som tilbrakte mesteparten av livet sitt til sjøs. Henriksens mor Marguerite strevde med å finne arbeid som danseinstruktør, servitør og modell.Lance Henriksen Biography (1940?-) Hans foreldre ble skilt da han bare var to år gammel, og han vokste opp hos sin mor. I sin barndom kom Lance i problemer på flere skoler, og var til og med på et barnehjem i en periode. Henriksen dro hjemmefra som tolvåring; resten av ungdomstiden var han gatebarn i New York. Han sluttet på skolen etter første klasse, og kunne ikke lese og skrive før han lærte seg det selv som tredveåring, ved å lese filmmanuskript.

Han hoppet på frakttog, og reiste rundt om i landet. Han ble også fengslet for småkriminelle handlinger. Det var i denne perioden at han traff sine livslange venner: James Cameron og  Bruce Kenselaar.

 Familie 
Lance Henriksen giftet seg med Mary Jane Evans 10. februar 1985, og de fikk en datter sammen, Alcamy, født 1987.imdb bio om Henriksen Mary Jane og Lance skilte seg i 1988.

Henriksen har ett barn fra hvert ekteskap.

 Skuespillerkarriere 
Etter å ha hatt ulike strøjobber fikk Henriksen jobb som kulissemaker på teater da han var rundt 30 år gammel. Sin første skuespillerrolle fikk han fordi han hadde laget kulissene til stykket. Omtrent på denne tiden lærte han seg å lese, men for å lære seg den første rollen fikk han hjelp av en venn til å spille inn replikkene på kassett slik at han kunne lære dem ved å lytte. Da han var i 30-årene gikk Henriksen på den anerkjente Actors Studio og begynte å spille skuespill i New York Citys Off-Broadway teater. På filmlerretet var han først i filmen It Ain't Easy fra 1972.  Henriksen fortsatte med en rekke statist- og biroller i flere filmer som Steven Spielberg's Nærkontakt av tredje grad (1977) og grøsseren Damien: Omen II (1978). Han spilte også astronauten Walter Schirra i The Right Stuff (1983) og skuespilleren Charles Bronson i tv-filmen Reason for Living: The Jill Ireland Story fra 1991.

Da James Cameron skrev filmen The Terminator (1984), hadde han opprinnelig tenkt seg Henriksen i hovedrollen. Cameron gikk så langt som å male et bilde at Terminator med Henriksens ansikt, og han fikk skuespilleren til å kle seg opp og stille i et produksjonsmøte i Orion Pictures. Den ikoniske rollen gikk til Arnold Schwarzenegger. Henriksen spilte i filmen, men i en mindre rolle som Detective Hal Vukovich. Henriksen er kanskje mest kjent for sin rolle som androiden Bishop i filmene Aliens (1986) og Alien³ (1992). Han fortsatte å spille rollen som Charles Bishop Weyland, mannen som androiden Bishop var basert på, i filmen Alien vs. Predator (2004).

I 1996 hadde Henriksen hovedrollen i TV-serien Millennium, skapt og produsert av Chris Carter, skaperen av tv-serien The X-Files. Henriksen spilte rollen som Frank Black, en tidligere FBI-agent som har en unik evne til å se inn i sinnene til forbrytere og mordere. Carter skapte rollen spesielt for skuespilleren. Henriksens skuespilleprestasjon i Millennium skaffet ham ros fra kritikere, en nominasjon til People's Choice Award, og tre Golden Globe-nominasjoner på rad. Serien ble stoppet i 1999. Henriksens datter, Alcamy, er med i en episode av Millennium. Henriksen flyttet senere til Hawaii.

Ikke mindre enn tre store roller har blitt skrevet med Henriksen i tankene, selv om han kun spilte i en av rollene. Cameron skrev The Terminator og håpet at Henriksen ville spille hovedrollen. Chris Carter skapte  i 1999. Henriksens datter, Alcamy, er med i en episode av spesifikt for Henriksen, og overbeviste han om å ta rollen. Victor Salva skrev Jeepers Creepers i 2001 med Henriksen i tankene som rollen the Creeper.

Henriksen har også spilt inn en stemme i rollen som admiral Hacket i Mass Effect.

 Priser og nominasjoner 
 Golden Globe 
 1997 – Nominert – Best Performance by an Actor in a TV-Series – Drama – The Millennium
 1998 – Nominert – Best Performance by an Actor in a TV-Series – Drama – The Millennium
 1999 – Nominert – Best Performance by an Actor in a TV-Series – Drama – The Millennium

 Andre priser 
Saturn Award (Academy of Science Fiction, Fantasy & Horror Films, USA)
 1988 – Nominert – Best Actor – Pumpkinhead
 1994 – Vinner – Best Supporting Actor – Hard Target
 1997 – Nominert – Best Genre TV Actor – Millennium
 1999 – Nominert – Best Genre TV Actor – Millennium

Jury Prize (Austin Fantastic Fest)
 2006 – Vinner – Best Supporting Actor – Abominable

Jury Prize (DVD Exclusive Awards)
 2003 – Nominert – Best Actor in a DVD Premiere Movie – Mimic: Sentinel
 2003 – Nominert – Best Audio Commentary (New for DVD) – Aliens

Fantafestival 
 2006 – Vinner – Best Actor – The Pit and the Pendulum

Golden Satellite Award (Satellite Awards)
 1999 – Nominert – Best Performance by an Actor in a Supporting Role in a Mini-Series or Motion Picture Made for Television – The Day Lincoln Was Shot

 Filmografi 

 It Ain't Easy (1972)
 Dog Day Afternoon (1975)
 Network (1976)
 Close Encounters of the Third Kind (1977)
 Damien: Omen II (1978)
 Ryan's Hope (1980)
 Piraya II – Flyvende mordere (1981)
 Prince of the City (1981)
 Nightmares (1983)
 The Right Stuff (1983)
 The Terminator (1984)
 Jagged Edge (1985)
 Savage Dawn (1985)
 Aliens (1986)
 Choke Canyon (1986)
 Near Dark (1987)
 House III: The Horror Show (1989)
 Pumpkinhead (1989)
 Johnny Handsome (1989)
 The Pit and the Pendulum (1990)
 Reason for Living: The Jill Ireland Story (1991)
 Stone Cold (1991)
 Jennifer Eight (1992)
 Alien 3 (1992)
 Super Mario Bros (1993)
 Man's Best Friend (1993)
 Hard Target (1993)
 Knights (1993)
 No Escape (1994)
 Color of Night (1994)
 Boulevard (1994)
 Spitfire (1994)
 Aurora: Operation Intercept (1995)
 The Quick and the Dead (1995)
 Dead Man (1995)
 Powder (1995)
 Millennium (1996)
 Profile For Murder (1997)
 The Day Lincoln Was Shot (1998)
 Tarzan (1999)
 The X-Files (1999)
 Scream 3 (2000)
 The Mangler 2 (2001)
 Red Faction II videospill (2002)
 The Untold (2002)
 Mimic: Sentinel (2003)
 Madhouse (2004)
 Alien vs. Predator (2004)
 Starkweather (2004)
 Paranoia 1.0 (2004) (a.k.a. One Point O)
 Into the West (2005)
 Tarzan II (2005)
 Hellraiser: Hellworld (2005)
 Immortal Grand Prix (2005)
 Supernova (2005)
 IGPX (2005)
 Abominable (2006)
 When a Stranger Calls (2006)
 Superman: Brainiac Attacks (2006)
 Pumpkinhead: Ashes to Ashes (2006)
 The Da Vinci Treasure (2006)
 Sasquatch Mountain (2006)
 Pumpkinhead: Blood Feud (2007)
 Dark Reel (2007)
 Deadwater (2007)
 Caminhos do Coração (brasiliansk såpeopera) (2007)
 Transformers: Animated (2008)
 Pistol Whipped (2008)
 Talking with Dog (2008)
 Appaloosa (2008)
 Alone in the Dark II (2008)
 Necessary Evil (2008)

 Trivia 
Henriksen …
 … levde på Borneo i tre år da han var barn.
 … har drevet med keramikk i over 40 år.
 … liker musikken til Eminem.<ref name="imdblhbio"/
 … har filmet mer enn sju filmer i Romania, og gikk gjennom en hotellobby i landet like før en film nærmet seg ferdigfilming, da han ble tilbudt en rolle i filmen One Point 0''.>

 Referanser 

 Eksterne lenker 



Kategori:Skuespillere fra USA
Kategori:Personer fra New York City
Kategori:Personer fra USA av norsk opphav
Kategori:Skuespillere innen dataspill